בצלאל כהן

הרב בצלאל כהן (נולד בכ"ד באדר תשל"ה, 7 במרץ 1975) הוא ראש בית המדרש אנשי חיל למנהיגות תורנית, איש חינוך ויזם חברתי חרדי, היה פעיל בתחום השתלבות צעירים חרדים בשוק העבודה ובלימודים אקדמיים בין השנים 2003–2010, הקים את הישיבה התיכונית החרדית חכמי לב ועמד בראשה בין השנים 2013–2019. למד בישיבת קול תורה בירושלים ובישיבת פוניבז' בבני ברק. ב-1995 השתתף בחיזוקה של ישיבת קהילות יעקב, שהוקמה באותה שנה ביישוב חזון יחזקאל. לאחר נישואיו בסוף שנת 1996 למד בישיבת מיר, בישיבת שערי שמחה ובישיבת איתרי. בתקופת לימודיו בישיבת איתרי, החל לפרסם מאמרי ביקורת בנוגע להתנהלותה של החברה החרדית שבהם טען שהיא עלולה לגרום לצעירים לנטוש את הדת. את מאמריו פרסם בעיתונות החרדית (בעיקר ב"בקהילה"), בפרסומים של מכוני מחקר (מכון פלורסהיימר למחקר מדיניות, מכון ירושלים לחקר ישראל והמכון הישראלי לדמוקרטיה). דעות דומות הביע הרב כהן בפורומים חרדיים באינטרנט (בפרט בפורומים "בחדרי חרדים" ו"אגודה אחת"). כיום מרוכזים מאמריו בבלוג האינטרנטי "בתוך עמי". בין השנים 2003–2010 היה פעיל בתחום השתלבות צעירים חרדים בשוק העבודה, בלימודים אקדמיים ובצה"ל. הוא הצטרף לארגון הג'וינט ועסק בפיתוח וניהול תוכניות תעסוקה לציבור החרדי, בין השאר באמצעות המערך הצבאי ולימודים אקדמיים. במקביל היה שותף, יחד עם עו"ד יחזקאל רוזנבלום, להקמת קרן ק.מ.ח (2007), המסייעת לאלפי חרדים לרכוש מקצוע, בעזרת מלגה ליזמות חברתית של קרן IVN לשנים 2006–2007. בשנת 2005 גייס[דרוש מקור] יחד עם פרופ' עמירם גונן את הפילנתרופ דב פרידברג מטורונטו לתרום מלגות לסטודנטים חרדים המעוניינים לרכוש השכלה גבוהה באוניברסיטה הפתוחה. בשנת 2010 החל הרב כהן ללמוד כעמית ב"בית הספר מנדל למנהיגות חינוכית" למשך שנתיים. במהלך תקופה זו הוא השלים תואר ראשון בחינוך ובהוראה ב"מכללה ירושלים". עם סיום לימודיו הצטרף ל"אגודה לקידום החינוך" בירושלים על מנת להקים את הישיבה התיכונית החרדית "חכמי לב", שנפתחה בירושלים בשנת הלימודים תשע"ד (אוגוסט 2013) ומאז הוא עמד בראשה עד סוף שנת הלימודים תשע"ט. הישיבה שהקים גררה ביקורת קשה כלפי הרב כהן בקרב חלק מן הציבור הליטאי. נציגי סיעת דגל התורה בירושלים פעלו למניעת מתן מבנה לישיבה בכמה שכונות חרדיות, כונסו אספות רבנים נגדה ופורסמו מכתבים וכרוזים כנגדה. העיתון יתד נאמן הוביל קמפיין נגד הרב כהן וכינה אותו במאמר מערכת: "מניח מטעני חבלה רוחניים". הישיבה נמצאת כיום במבנה של מוסדות "אריאל" בשכונת בית וגן. משנת 2004 הוא היה חבר מערכת בכתב העת "ארץ אחרת" שהקימה במבי שלג עד לסגירתו. הוא פתח ומנהל את הפורום האינטרנטי "אגודה אחת". משנת 2013 משמש כיו"ר ועד מנהל של מכון שחרית. בשנת 2017 הצטרף לתנועת "פנימה". בשנת 2019 החל הרב כהן לכתוב טור שבועי בעיתון יום ליום. בשנת 2022 השתתף הרב כהן במיזם הקמת ישיבה גדולה לתלמידים ממשפחות של חרדים מודרניים. ביומון הפלס, נמתחה ביקורת באריכות נגד היוזמה להקמת הישיבה. בשנת 2023 עם ההתקדמות בחקיקת הרפורמה המשפטית בישראל (2023) יוזם הרב כהן הקמת מכון חרדי לדמוקרטיה – שאמור לטפח בקרב המגזר החרדי ערכים דמוקרטיים וליברליים. בשנת 2024, בעקבות מלחמת חרבות ברזל הקים הרב כהן את ישיבת "תפארת בחורים" ישיבת הסדר חרדית שמיועדת לצעירים חרדיים המעוניינים לשרת שירות קרבי וממוקמת באשדוד. הרב כהן נשוי לפייגי כהן, מפקחת כוללת במחוז החרדי במשרד החינוך על בתי ספר יסודיים לבנות בירושלים. היא בתו של הרב גיורא דרקסלר. לזוג שישה ילדים והם גרים בשכונת רמות בירושלים. בצלאל כהן, ברשת החברתית פייסבוק בצלאל כהן, ברשת החברתית אקס (טוויטר) יאיר שלג, איך גורמים לפיצוץ להיות מבוקר? בצלאל כהן פורס את משנתו, באתר "אגודה אחת"; פורסם ב"מקור ראשון", 8 במרץ 2013 נתי טוקר, 100 המשפיעים 2012: לא רוצים להיות חרדים עניים, באתר TheMarker‏, 20 בספטמבר 2012 יאיר אטינגר, מעבדת הניסויים של הציבור החרדי, באתר הארץ, 1 במרץ 2014 מקומות 100-81: מיורש העצר הסעודי ועד הנשיא ריבלין, באתר כלכליסט, 5 בספטמבר 2018 אתר האינטרנט הרשמי של ישיבת תפארת בחורים ממאמריו טוריו באתר כיכר השבת בצלאל כהן, "מצוקה ותעסוקה בחברה החרדית: מבט מבפנים", מכון פלורסהיימר למחקרי מדיניות, נובמבר 2005 Economic Hardship and Gainful Employment in Haredi Society in Israel חרדים לעתידם - עמדות וחסמים ביחס ללימודים גבוהים במגזר החרדי, מכון ירושלים לחקר ישראל, 2008 הקמת ישיבות תיכוניות חרדיות, מכון ירושלים לחקר ישראל, 2016 ישיבות תיכוניות חרדיות: תיאור וניתוח מצב, מכון ירושלים למחקרי מדיניות, 2018 פוטנציאל הביקוש ללימודים בישיבות תיכוניות חרדיות, מכון ירושלים למחקרי מדיניות, 2018 בצלאל כהן, על החופש, באתר צו פיוס, 30 באוגוסט 2010 בצלאל כהן, מי נכשל? • על פולמוס "החרדים החדשים", באתר בחדרי חרדים, 8 במאי 2012 מאמריו של בצלאל כהן באתר "אגודה אחת" בצלאל כהן, גמ"חי כספים - בעיות ופתרונות, באתר למקוריות במצוות בצלאל כהן, הקהילה החרדית בישראל – בין אינטגרציה לסגרגציה, בתוך גדיש כרך י"ד, עורך: ד"ר עידו בסוק בצלאל כהן, החברה החרדית: משברים ואתגרים, בתוך דעות גיליון 70, בעריכת אריאל הורוביץ בלוג אישי של בצלאל כהן "בְּתוֹךְ עַמִּי" אסופת מאמרים "לעשות חיל", בית המדרש "אנשי חיל" (בצלאל כהן, עורך) 2021. ראיונות והרצאות נעמה לנסקי, ליבה רותחת, באתר ישראל היום, 27 במאי 2016 ראיון בערוץ האקדמי של אוניברסיטת חיפה על תעסוקת חרדים בסדרה "מתחת לשטריימל" ראיון במכון הישראלי לדמוקרטיה על מערכת החינוך לבנות במגזר החרדי בסדרה "שעשני אישה" הרצאה על ישיבת "חכמי לב" בכנס החינוך תשע"ד של "אגודה אחת" ראיון אצל קובי מידן אודות ישיבת "חכמי לב" באתר מכון "אבני ראשה" ראיון בדוסקאסט על החברה החרדית ותהליכים שקורים בה, חלק ב', על התהליך האישי שעבר הרצאה על התפתחויות בקרב הישיבות התיכוניות החרדיות בכנס של "המרכז לחקר החברה החרדית" במכון ירושלים לחקר ישראל. תשובות לשאלון על ירושלים במסגרת מיזם "אנשים מכאן" של "עונת התרבות בירושלים". הרצאה על תעסוקת גברים חרדים ב"כנס ספיר 2016". חנני בלייך, יוצאים מהחיידר: החרדים החדשים נחשפים, באתר ישראל היום, 31 בדצמבר 2020 קרן ק.מ.ח תוכנית "חרדים לעתידם" של ק.מ.ח, באתר משרד הכלכלה IVN - Israel Venture Network מכון מנדל למנהיגות חינוכית האגודה לקידום החינוך ראיון: הרב בצלאל כהן מספר על ישיבת "חכמי לב" שתיפתח בשנה הבאה אליעזר היון, הפתעה: הרב בצלאל כהן המייסד וראש 'חכמי לב' פורש מתפקידו, באתר חרדים10, 5 בנובמבר 2018 יוסי שבתאי, פינדרוס נגד הרב בצלאל כהן: "חכמי לב סכנה ליהדות", באתר קול חי, 7 באוגוסט 2016 איתי גדסי, 'יתד' נגד הרב בצלאל כהן: "מניח מטעני חבלה רוחניים", באתר קול חי, 8 ביולי 2016 אתר "ארץ אחרת" תחת הכינוי "בןציוןכהנא" נתי טוקר, היזם, הלמדן והחלוצה: המנהיגים החרדים שיכולים להציל את המדינה ממלחמת אזרחים, באתר TheMarker‏, 24 בספטמבר 2023 בצלאל כהן (2024-07-11), ראיון של הרב בצלאל כהן בתכנית "הבוקר הזה" על ישיבת ההסדר "תפארת בחורים" ה' תמוז תשפ"ד / 11.7.24, נבדק ב-2024-07-17 בצלאל כהן (2024-07-16), ראיון של הרב בצלאל כהן בתכנית "מנדי ביתאן" על ישיבת ההסדר "תפארת בחורים" י' תמוז תשפ"ד / 16.7.24, נבדק ב-2024-07-17 רשימת בעלי תפקידים במחוז החרדי, משרד החינוך